DIE BYBEL DEUR GOD GEÏNSPIREER – Attie se koffietafel.
5 thoughts on "DIE BYBEL DEUR GOD GEÏNSPIREER"
Februarie 5, 2013 om 15:02
Dit is so Attie, die Bybel is vir my nie sommer net 'n boek nie. Dit is 'nLewendige Boek en hierdie Boek dra gesag en mag. Ons het hierdie Boek nodig om die brug te bou na GOD. GOD praat met my as ek sy Woord lees. Dit is baie mooi oorgedra Attie.
Februarie 5, 2013 om 19:09
Baie dankie. Weer iets geleer
Februarie 6, 2013 om 06:06
Mmmm…. hierdie is nou nogal 'n bedryf waaroor Ding baie boomringe gelede onsuksesvol geklipsit het: die skryf van die Bybel. Die finalisering van die Bybel.
Moedertjie se een bleskol en een gryskol op die kop was juis oor Ding se vrae kleintyd oor die skryf van die Bybel. Want Ding wou weet of God dan nie moeg raak om heeltyd nuwe mense te maak nie, maar Hy het moeg geraak om heeltyd nog te praat en hoekom was daai mense dan meer spesiaal as ons vandag, want hoekom kon net hulle van daai tyd God se Woord (asem) hoor om te skryf, maar Hy laat ons nie meer vandag daai doen nie. Hoekom is die Bybel klaar geskryf en hoekom is daar nie vandag nog mense wie ook van God opdrag kry om te skryf nie?
En later jare: hoekom vertel die Bybel nie waar Satan vandaan kom nie? Hoe is dit dat God se Woord ons vertel om weg te bly van Satan af, maar dit leer ons nie hoe om Satan uit te ken en te weet hoe hy lyk en waar hy vandaan kom nie?
En waar was die Heilige Gees dan in die Ou Testament? Die Heilige Gees is mos eers oor die aarde neergestort nadat Jesus klaar hier was. Nou, hoe het die mense in die Ou Testament klaargekom sonder 'n Bybel en sonder die Heilige Gees se teenwoordigheid? En wat het Jesus in die tyd van die Ou Testament gedoen? En nog legio ander vrae… arme Moe…
Ding het nog nie antwoorde op daai vrae nie, maar Ding het geleer van "'n mens mag nie…". So, Ding het geleer om te glo soos Doom in die laaste paragraaf van die inskrywing vertel. Maar Ding wonder nog steeds of daar ander kinders met vrae is soos Ding en as daar is, hoe ouers aan hulle kinders verduidelik van die Bybel. So, Doom, vertel predikers vir die gemeente se kleintjies wat die Bybel is en waar dit vandaan kom en wat dit beteken?
Februarie 6, 2013 om 14:13
Ding: Jy vra moeilike vrae. Ek gaan nie eers probeer om alles te antwoord nie. Dalk in 'n opvolg skrywe een of twee dingetjies aanraak. Net oor die Heilige Gees. Die feit dat die Heilige Gees eers op Pinksterdag uitgestort is, beteken nie dat die Heilige Gees tot dan nie gefunksioneer het nie. Ons lees byvoorbeeld in Genesis 1 dat die Gees van God oor die waters gesweef het. Ons lees ook byvoorbeeld dat die Gees Saul op 'n stadium verlaat het. Op Pinksterdag begin die Gees egter 'n nuwe werkswyse in en deur die kerk.
Ek kan net sê dat die kinders ook maar die vrae het. Mens antwoord maar so goed as moontlik, maar dan op 'n satdium sê mens maar: Ons ken ten dele. Ek dink dat God nog steeds iets soos prediking gebruik om mense se lewens aan te raak en te verander. (Kyk byvoorbeeld na Romeine 10:17) I Tessalonisense 2:13 maak dit ook duidelik dat die boodskap van Christus wat Paulus aan die gemeente verkondig het die woord van God was.
Ek dink nie woorde wat mense vandag skryf en preke wat dominees preek kan op dieselfde gesagsvlak as die Bybel gesien word nie, maar dat die Heilige Gees dit ook gebruik kan ons nie wegredeneer nie en moet dalk vir ons daarop dui dat die Heilige Gees inderdaad nie moeg geword het nie, maar nog steeds op wonderbaarlike wyse deur boeke en preke en gesprekke en ander geskrewe vorms aan die woord kom.
D Martyn Lloyd Jones het so geskryf oor die rol van die Heilige Gees in prediking en in die lewe van die prediker: "It is God giving power, and enabling, through the Spirit, to the preacher in order that he may do this work in a manner that lifts it up beyond the efforts and endeavours of man to a position in which the preacher is being used by the Spirit and becomes the channel through whom the Spirit works."
Ek weet nie of dit ietsie antwoord nie.
Februarie 6, 2013 om 17:40
Dankie Doom. Dit antwoord meer as net ietsie – Doom weet dit tog. Ek waardeer elke keer die moeite wat Doom doen om vrae te antwoord.
Heeltemal van die punt af: Doom, ek het nou die behoefte om vir Doom te kom sê ek dink Doom het 'n lang pad geloop en in diepte gegroei in Doom se verhouding met God, vandat ons mekaar raakgelees het. Daar is diepe rustigheid in Doom se manier van kommunikeer. Enewel. Ek moes dit net kom sê.